wickkiey/tamil-wikipedia-chunked huggingface dataset:
# கடற்படையினருக்கான அறிவிப்பு

**கடற்படையினருக்கான அறிவிப்பு** (*Notice to mariners*)  
60 க்கும் மேற்பட்ட நாடுகள் கடற்படை அறிவிப்புக்கான கடல் வரைபடங்களை உருவாக்கியுள்ளன. இவ்வரைபடங்கள் மூன்று பகுதியாக அதாவது வாரத்திற்கு ஒரு முறை அல்லது மாதம் இருமுறை அல்லது ஒரு மாதத்திற்கு ஒருமுறை என பதிவுகள் மேம்படுத்தப்படுகிறது. உதாரணமாக ஐக்கிய இராச்சியம் கடற்படையில் வாரம் ஒருமுறை வரைபடங்கள் மேம்படுத்தப்படுகின்றன.
# கடற்படையினருக்கான அறிவிப்பு

## அமெரிக்க கடற்படை

அமெரிக்க ஐக்கிய நாடுகளில் கடற்படைக்குத் தேவையான கடல் வரைபடங்களை தேசிய புவியியல்-உளவுத்துறை நிறுவனம் வாரம் ஒருமுறை பதிவேற்றம் செய்து மேம்படுத்தி வழங்கி வருகிறது. தேசிய பெருங்கடல் சேவை என்ற அமைப்பும் அமெரிக்க கடலோர காவல்படையுமவர்களுடன் இணைந்து தேவையான திருத்தங்களை மேற்கொள்ள வழிகாட்டுகிறது.  
வரைபடங்களை சீர்திருத்துவது, எளிமைப்படுத்துவது, கலங்கரை விளக்கங்களை முறைப்படுத்துவது போன்ற பணிகளை மேற்கண்ட அமைப்புகள் இணைந்து செயல்படுத்துகின்றன.
# கடற்படையினருக்கான அறிவிப்பு

## அமெரிக்க கடற்படை

### கனடா

கனடாவில் அந்நாட்டு கடற்படைக்குத் தேவையான கடல் வரைபடங்களை கனடிய கடலோர காவல்படை Notice to Mariners என்ற அமைப்பு வழங்கி வருகிறது. இவ்வமைப்பு தேவையான தகவல்கள் மற்றும் எளிமைப்படுத்தப்பட்ட விளக்கங்களை மின்னணு பதிவுகளாக *Notices to Mariners* Notices to Mariners (NOTMAR) Web site என்னும் இணையதளம் வாயிலாக மாதம் ஒருமுறை வழங்கி வருகிறது. கனடா கடற்படை தங்களுக்குத் தேவையான தகவல்களை இவ்விணையதளம் வாயிலாக பதவிறக்கம் செய்து பயன்படுத்திக் கொள்கின்றனர்.  
NOTMAR.gc.ca என்ற இவ்விணையதளம் 24x7 இலவசமாக பயன்படுத்திக் கொள்ளும் வகையில் தகவல்களை வழங்கி வருகிறது. மேலும் பதிவு செய்து கொண்டுள்ள பயனாளிகளுக்கு அறிவிப்புகளை மின்னஞ்சல்களாக வார இறுதிகளிலும், மாத இறுதிகளிலும் அனுப்பி வருகிறது. மேலும் NOTMAR.gc.ca பதிவு செய்து கொண்டுள்ள பயனாளிகளுக்கு எளிமைப்படுத்தப்பட்ட கடல் வரைபடங்களை பதிவேற்றம் (கனடா கப்பல் சட்டத்துக்கு உட்பட்டு) செய்து கொள்ளவும் அனுமதி வழங்கி உள்ளது.  
மேலும் இவ்விணையதளத்தில் வரலாற்றுக் காலங்களில் பயன்படுத்தப்பட்ட கடல் வரைபடங்களையும், வரலாற்றுக் கால மாலுமிகள் கண்டுபிடித்த கடல் வழி பாதைகளும் மின்னணு வடிவத்தில் பதிவேற்றம் செய்து பார்வையிடும் வகையில் வழங்கியுள்ளது.
# கடற்படையினருக்கான அறிவிப்பு

## இவற்றையும் காண்க

- நிலப்படவரைவியல்
- சலஞ்சர் ஆய்வுப் பயணம்
- நீரியல்
- நீரியல்சார் வானிலையியல்
- மறை நீர்
# டேவிஸ் அருவி

**டேவிஸ் அருவி** என்பது நேபாளத்தின், காஸ்கி மாவட்டத்தில் உள்ள பொக்காரா என்னும் ஊரில் அமைந்துள்ள ஒரு அருவியாகும்.  
அருவி நீர் கீழே நெருங்கும் போது குகை போன்ற அமைப்பை உருவாக்குகிறது. இந்த சுரங்கப்பாதை ஏறக்குறைய 500 அடி நீளமாகவும் ,100 அடி ஆழமாகவும் அமைந்துள்ளது. 1961 ஜூலை 31 அன்று, சுவிஸ் நாட்டைச் சேர்ந்த டேவி என்ற பெண்மணி இந்த அருவியில் நீச்சலடிக்க சென்ற போது, தண்ணீரின் வேகம் அதிகமாக இருந்ததால் ஆழமான பகுதியில் மூழ்கி இறந்தார். கடுமையான முயற்சிக்குப்பின் மூன்று நாட்கள் கழித்து அவரது சடலம் கிடைத்தது. அவருடைய தந்தை அவருடைய மகளின் நினைவாக அதற்கு டேவிஸ் அருவி என பெயரிட விரும்பினார். இதனை நேபாளத்தில் பாட்டல் சாங்கோ என்று அழைப்பர். இதன் பொருள் "பாதாள உலக அருவி" என்பதாகும்.  
சுரங்கப்பாதையிலிருந்து வெளியேறும், நீரானது "குப்தேஷ்வர் மகாதேவ்" என்னும் தரையடி குகை வழியே வழிந்தோடுகிறது. பீவா அணை ஏரிக்கு இதுவே நீராதாரமாக உள்ளது.  
இது சுற்றுலாப் பயணிகள் மற்றும் உள்ளூர்வாசிகளை இப்பகுதி ஈர்க்கிறது. ஆயிரக்கணக்கான நேபாளிகள் பொழுதுபோக்கவும் மகிழ்ச்சியாக அருவியைக் கண்டு களிக்கவும் வருகின்றனர். அதிர்ஷ்ட குளத்தில் கடவுளின் சிலையின் மீது நாணயங்களை வீசி தங்களின் அதிர்ஷ்டத்தைப் பார்க்கின்றனர். அதேபோன்று, இங்கு பாரம்பரிய நேபாளி வீடுகள் மற்றும் நேபாளி பாரம்பரிய உடை அணிந்திருக்கும் சிலைகள் அருகே நின்று புகைப்படம் எடுத்துக் கொள்கின்றனர்.
# எண்ணங்களை மேம்படுத்துங்கள் (நூல்)

**எண்ணங்களை மேம்படுத்துங்கள்** (*Ennangalai Membaduthungal*) என்பது அமெரிக்க எழுத்தாளர் எம்.ஆர்.காப்மேயர் எழுதிய நூலின் தமிழ் மொழிபெயர்ப்பு நூலாகும். பி.சி. கணேசன் மொழிபெயர்த்துள்ள இந்நூலில் 80 அத்தியாங்கள் உள்ளன. வெற்றியும் மகிழ்ச்சியும் உள்ளார்ந்த அமைதியையும் வழங்கக்கூடிய 80 வழிமுறைகள் பற்றி நூலில் கூறப்பட்டுள்ளன. கண்ணதாசன் பதிப்பகம் நூலை வெளியிட்டது.
# எண்ணங்களை மேம்படுத்துங்கள் (நூல்)

## புத்தக அறிமுகம்

ஒவ்வொரு சிறிய அத்தியாயமும் ஒரு மாறுபட்ட சிந்தனையை அறிமுகப்படுத்துகிறது. ஒவ்வொரு கருத்தின் மீதும் சற்று வித்தியாசமான பார்வை செலுத்தப்பட்டு இருப்பதாகவும் இதை கருதலாம். வாழ்க்கையோடு பின்னிப் பிணைந்த கருத்துகளே இதில் இடம் பெற்றுள்ளன. ஒவ்வொரு அத்தியாயமும் அதற்கு முன் அத்தியாயத்துடனும் அல்லது அதைத் தொடரும் அத்தியாயத்துடனும் தொடர்பு கொண்டது அல்ல. புத்தகத்தில் உள்ள எந்தப் பகுதியினையும் நாம் தனிதனியாகப் படிக்கலாம். ஒவ்வொரு அத்தியாயத்தைப் பற்றியும் தனிதனியாகவும் சிந்திக்கலாம்.  
முதலாம் வழிமுறை - உயரமாக நில்லுங்கள் என்பது ஆளுமையை உயர்த்திக்கொள்ளுங்தள் என்பதாகும். உடல் அளவில் மன அளவில் ஆன்மீக அளவில் என்ற முன்று நிலைகளில் உயரமாக நிற்கும் போது வாழ்க்கையில் ஏற்படும் சகலவற்றையும் சமாளிக்கின்ற தன்னம்பிக்கை திறமை நிதானம் ஆகிய பண்புகள் ஏற்பட்டு வாழ்க்கை பாதையில் கம்பீரமாக நடைபோட முடிகிறது. இரண்டாவது வழிமுறை பிரித்து வெற்றிபெறுங்கள் டாக்டர்.வில்லியம் ஆஸ்கர் சொல்லியுள்ள, ஒரு சமயத்தில் ஒரு நாள் வாழ்க்கை போதும்" என்கி்ன்ற கோட்பாட்டினை நாம் அனைவரும் அறிவோம். இன்றைய தினத்தை மட்டும் வாழக் கற்றுக் கொள்வோம். உடல், மனம், உணர்ச்சி ஆகியவற்றை திறமையாகப் பயன்படுத்தி, சுலபமாக, அமைதியாக, எடுத்துக்கொண்டே வேலைகளில் கவனம் செலுத்துகி்ன்ற மனப்பான்மை வந்துவிட்டால் வெற்றி என்பன போன்ற கருத்துகள் நூலில் இடம்பெற்றுள்ளன.
# இன்சாட் - 3டிஆர்

| mission_type = வானிலை முன்னறிவிப்பு செயற்கைக்கோள்
| operator = இன்சாட்
| COSPAR_ID = 2016-054A
| SATCAT = 41752
| website = http://mosdac.gov.in/content/insat-3dr
| mission_duration = Planned: 10 ஆண்டுகள்
Elapsed:  
| spacecraft_bus = ஐ-2கே
| manufacturer = இந்திய விண்வெளி ஆய்வு மைய செய்மதி நடுவம்
விண்வெளிப் பயன்பாடுகள் மையம்
| launch_mass =
| dry_mass = இது 6-அலைவரிசை இமேஜர் மற்றும் ஒரு 19-அலைவரிசை ஒலிப்பான், அத்துடன் தேடும் தரவு மற்றும் தரவு மீட்பு சேகரிப்பு தளங்களுக்கு செய்தி அனுப்புதல் ஆகியவற்றைப் பயன்படுத்தி இந்தியாவிற்கு வானிலை சேவை வழங்கும். இந்த செயற்கைக்கோள் 2016 ஆம் ஆண்டு செப்டம்பர் மாதம் தொடங்கப்பட்டது, மேலும் இது இன்சாட்-3D க்கு அடுத்ததாக உள்ளது.
# இன்சாட் - 3டிஆர்

## ஏவப்பட்டது

இந்த செயற்கைக்கோள் செப்டம்பர் 8, 2016, ஒ.ச.நே 11:20 மணியளவில் புவி ஒத்தியக்க செயற்கைக்கோள் செலுத்து வாகனம் (GSLV Mk II) மூலம் சதீஸ் தவான் வின்வெளி மையத்தில் இருந்து வெற்றிகரமாக ஏவப்பட்டது. இது ஆகத்து 28-ஆம் நாள் ஏவ திட்டமிடப்பட்டு தாமதப்பட்டது.
# நொச்சிகுளம்

**நொச்சிகுளம்** (Nochikulam) என்பது தமிழ்நாட்டின், தென்காசி மாவட்டம், சங்கரன்கோயில் வட்டத்தில் அமைந்துள்ள ஒரு சிற்றூராகும். இது சங்கரன்கோவிலுக்கு மேற்கே 5 கி.மீ. தொலைவில் அமைந்துள்ளது. இதன் பரப்பளவு 438.44 ஹெக்டேர். மக்கள் தொகை 2011 கணக்கெடுப்பின்படி 1213 ஆகும். இதில் ஆண்கள் 618 பேரும் பெண்கள் 595 பேரும் ஆவர். இந்த ஊரில் 347 வீடுகள் உள்ளன. அருகில் உள்ள தொடருந்து நிலையம் சங்கரன்கோயில் தொடர்வண்டி நிலையம் (5-6 கி.மீ.தொலைவு). இங்கு அரசு உதவி பெறும் நடுநிலைப்பள்ளி உள்ளது. இங்குள்ள மக்களின் முதன்மையான தொழில் விவசாயம் ஆகும். இங்கு உணவுப் பயிர்களான நெல், கம்பு, சோளம் முதலியன பெயரிடப்படுகின்றன.
# இலயோலா மேல்நிலைப் பள்ளி, குப்பையநல்லூர்

**இலயோலா மேல்நிலைப் பள்ளி, குப்பையநல்லூர்** (*Loyola Higher Secondary School, Kuppayanallur*) இந்தியாவின் தமிழ்நாடு மாநிலம் காஞ்சிபுரம் மாவட்டத்தில் உள்ள குப்பையநல்லூரில் அமைந்துள்ளது. தனியார் கத்தோலிக்க மேல்நிலைப் பள்ளியான இது 1995 ஆம் ஆண்டில் இயேசுயிட்களால் நிறுவப்பட்டது. ஆறு முதல் பன்னிரண்டாம் வகுப்பு வரையிலான மாணவர்கள் இங்கு கல்வி கற்கிறார்கள்.
# இலயோலா மேல்நிலைப் பள்ளி, குப்பையநல்லூர்

## வரலாறு

இலயோலா மேல்நிலைப் பள்ளியானது ஓங்கூரில் இருந்த பாரிசு தொடக்கப் பள்ளியிலிருந்து, நடுநிலைப் பள்ளியாகவும், பின்னர் உயர்நிலைப் பள்ளியாகவும், இறுதியாக மேல்நிலைப் பள்ளியாகவும் தரம் உயர்த்தப்பட்டது 59 மாணவர்களின் முதல் தொகுதி 1997 ஆம் ஆண்டு நடைபெற்ற பத்தாம் வகுப்பு பொதுத் தேர்வை எழுதி 71% தேர்ச்சி பெற்றது, 2007 ஆம் ஆண்டில் இச்சதவீதம் 95.4% ஆக உயர்ந்தது. இப்பள்ளி தமிழக அரசால் அங்கீகரிக்கப்பட்டது என்றாலும் நிதி உதவியை பெறவில்லை. இது நான்கு இயேசுசபை சமய குருக்கள் மற்றும் 20 எண்ணிக்கைக்கும் மேற்பட்ட கிராமங்களில் உள்ள தலித் குழந்தைகளின் கல்விக்காக இயேசுசபையால் நடத்தப்படும் ஓர் இரு பாலர் படிக்கும் தமிழ்-நடுத்தரப் பள்ளியாகும்.
# மெட்ரிக் வெளி அளவை

கணிதத்தில், ஒரு **மெட்ரிக் வெளி அளவை** (Metric outer measure)என்பது ஒருவெளி அளவை.இந்கு*μ*என்பதைகொடுக்கப்பட்டஉட்கணத்தில் ,மெட்ரிக் வெளி(*X*, *d*) என்று வரையறுக்கபடுகிறது.
அதாவது,  
ஒவ்வொரு ஜோடி சாதகமாக பிரிக்கப்பட்ட X இன் உட்கணம்கள் A மற்றும் *B*..
# மெட்ரிக் வெளி அளவை

## மெட்ரிக் வெளி அளவை உருவாக்குதல்

நாம் *τ* : Σ → [0, +∞] என்ற கண செயல்பாடு ,Σ என்ற X ந்உட்கணத்தில் ,வெற்று கணம் ∅, ஆனாது என்று *τ*(∅) = 0 இருக்கும். *μ*என்பதை
: <math />
இங்கு
: <math />
இது ஒரு வெளி அளவிடு, மட்டும் அல்ல உண்மையில் ஒரு மெட்ரிக் வெளி அளவிட ஆகும்.  
செயல்பாடு *τ*யை  
: <math />பயன்படுத்த முடியும்
எங்கே *s* என்பது ஒரு நேர்மறை மாறிலி; இந்த *τ*, வரையறுக்கப்பட்ட அடுக்கு கணம்அனைத்து உட்கணங்களும் *X*; தொடர்புடைய நடவடிக்கை *μ* உள்ளது *s*-பரிமாண Hausdorff நடவடிக்கை. மேலும் பொதுவாக, ஒரு பயன்படுத்த முடியும், எந்த என்று அழைக்கப்படும் பரிமாணத்தை செயல்பாடு.
# மெய்நிகர் கற்றல் வகுப்பறை செயல்திட்டம்

கற்றல் கற்பித்தலை கணினி, வெண்பலகைகள், படம் காட்டும் கருவிகள், சிறப்பு மென்பொருட்கள், காணொளி கருத்தரங்குக்கள் போன்றவைகளைக் கொண்டு ஒருங்கிணைக்கும் வாய்ப்புகளை நல்கி தொழில் நுட்ப வகுப்பறைகளை உருவாக்கும் நோக்கத்தோடு துவங்கப்பட்ட ஒரு செயல்திட்டமே சூட்டிகை **மெய்நிகர் கற்றல் வகுப்பறை** ஆகும்.  
மெய்நிகர் கற்றல் வகுப்பறையானது (Smart Virtual Classroom) தொழில்நுட்ப கருவிகளைக் கொண்டு நிறுவப்பட்ட படபிடிப்புக் கூடத்திலிருந்து (studio) ஒளிபரப்பப்படும் கல்வி நிகழ்ச்சிகளானது அந்த படப்பிடிப்புக் கூடத்தோடு இணையதளம் மூலம் இணைக்கப்பட்ட பள்ளிகளில் நேரடியாக ஒளிபரப்பபடுகிறது. ஆசிரியர்களும் மாணவர்களும் நிகழ்ச்சியில் காணொளிக் கலந்துரையாடலில் உள் நுழைந்து (logged) ஊடாடும் வெண்பலகை(Interactive White Board), பட வீழ்த்தி , கணினி ஆகியவைகள் உதவியோடு மெய்நிகர் வகுப்பறைச் சூழலில் கற்றுக்கொள்கிறார்கள்.
# மெய்நிகர் கற்றல் வகுப்பறை செயல்திட்டம்

## மெய்நிகர் கற்றல் வகுப்பறையின் நன்மைகள்

மாணவர்களுக்கு தரமான கல்வி கிடைக்கிறது.  
மின் வழிக்கற்றல் (e learning) மூலமாக கல்வி சம்மந்தமான காணொளிகளை பார்ப்பது,  
மைய சேவையகத்தில் சேமித்து வைத்திருக்கும் காணொளிகளை தரவிறக்கிப் பார்ப்பது (Download),  
காணொளிக் கலந்துரையாடலில் கலந்துகொண்டு பிற பள்ளி மாணவர்களுடன் கலந்துரையாடுவது,  
பதிவு செய்து வைக்கப் பட்டிருக்கும் காணொளிகளையும் (Recorded videos) ,  
ஒலிப்பதிவுகளையும் (audios) பயன்படுத்துவது  
மெய்நிகர் வகுப்பறை மூலம் நேரலை வகுப்பு ஒரே நேரத்தில் பல பள்ளிகளில் நடைபெறுவதால் ஆசிரியர் பற்றாக்குறையினையும் சரிசெய்யலாம்.
# சென்னை வான்காணகம்

**சென்னை வானியல் ஆய்வகம்** (*Madras Observatory*) 1786 ஆம் ஆண்டு வில்லியம் பெட்ரி என்பவரால் தொடங்கப்பட்ட ஒரு தனியார் வானியல் ஆய்வகம் ஆகும். மெட்ராசு வானியல் ஆய்வகம் என்ற பெயரில் இது தொடங்கப்பட்டது.
சென்னை பிரித்தானியக் கிழக்கிந்திய நிறுவனம் 1792 ஆம் ஆண்டு முதல் இந்த ஆய்வகத்தை நிருவகிக்கத் தொடங்கியது. வரைபடத்திற்காக அட்சரேகைகளைப் பதிவுசெய்யவும், நேரத் தரங்களைப் பராமரித்து வழிகாட்டுதலும் இந்த ஆய்வகத்தை நிறுவுவதற்கான முக்கிய நோக்கம் ஆகும். பிற்காலத்தில் இந்த ஆய்வகம் நட்சத்திரங்கள் மற்றும் புவி காந்தவியல் பற்றிய அவதானிப்புகளையும் செய்தது. சுமார் 1792 முதல் 1931 வரை இயங்கியபோது நட்சத்திரங்களின் விரிவான பட்டியலை தயாரிப்பது ஆய்வகத்தின் பிரதானமான பணியாக இருந்தது.
# சென்னை வான்காணகம்

## வரலாறு

சென்னையிலுள்ள எழும்பூர் என்ற இடத்தில் ஒரு சிறிய தனியார் ஆய்வகத்தை வைத்திருந்த தொழில்முறை சாராத வானியலாளர் வில்லியம் பெட்ரியின் முயற்சியால் இந்த ஆய்வுக்கூடம் நிறுவப்பட்டது. பெட்ரியின் அசல் ஆய்வகம் 1786 ஆம் ஆண்டு இரும்பு மற்றும் மரங்கள் கொண்டு கட்டப்பட்டு நிறுவப்பட்டது. 1789 ஆம் ஆண்டில் பெட்ரி இங்கிலாந்துக்கு ஓய்வு பெற்றி இங்கிலாந்துக்கு திரும்புவதற்கு முன்பு மெட்ராசு அரசாங்கத்திற்கு தனது கருவிகளை பரிசளித்தார். இந்தியாவில் வானியல், புவியியல் மற்றும் கடற்பயணம் பற்றிய அறிவை மேம்படுத்தும் நோக்கத்திற்காக அதிகாரப்பூர்வ ஆய்வகத்தை நிறுவ வேண்டும் என்ற பெட்ரியின் வேண்டுகோளை சர் சார்லசு ஓக்லெ ஏற்றுக்கொண்டார்.. நுங்கம்பாக்கத்தில் கூவம் ஆற்றின் கரையில் மைக்கேல் டாப்பிங் என்பவர் ஆய்வகக் கட்டிடத்தை வடிவமைத்தார். இந்த கட்டிடம் 40 அடி நீளமும் 20 அடி அகலமும் கொண்ட ஓர் அறையாக இருந்தது. அறையின் உயரம் 15 அடி உச்சவரம்பைக் கொண்டிருந்தது.  
ஒரு நூற்றாண்டுக்கு மேலாக இந்தியாவில் ஒரே வானியல் ஆய்வுக்கூடம் மட்டுமே விண்மீன்களைப்.பற்றி ஆய்வுசெய்தது. நார்மன் ராபர்ட் போக்சன், மைக்கேல் டப்பிங் ஜான் கோல்டிங்காம் ஆகியோர் வானியல் ஆராய்ச்சியாளர்களாக இருந்தார்கள். 1899 ஆம் ஆண்டளவில், வானிலை தொடர்பான தரவுகளைத் திரட்டப்பயன்படுத்தப்பட்டது.  
15 அடிஉயரமான கிரானைட் தூண் 10 டன் எடையுள்ளதாக உள்ளது, இதுமுதலில் கட்டிய காட்சிக் கருவிகளை இன்றும்கட்டிக்காத்து வருகிறது. இங்கு கட்டிடக்க லைஞர், மைக்கேல் டப்பிங் . தூணில் பொறித்த தமிழ்,, தெலுங்கு கல்வெட்டுகள் உள்ளன.  
1855 ஆம் ஆண்டில், இந்தியாவில் உள்ள அன்றைய மதராசு மாகாணத்தின் கிழக்கு இந்தியா ஆய்வகத்தின் வில்லியம் ஸ்டீபன் ஜேக்கப், இருமை விண்மீன் 70 ஓபியுச்சியில் வட்டணைப் பிறழ்வுகளைக் கண்டுபிபிடித்தார். இவர் சூரியக்குடும்பத்திற்கு அப்பால் உள்ள ஒரு கோளைக் கண்டுபிடித்ததாகக் கருதினார்.
# கோசை ஆறு

**கோசை ஆறு** (கொசாய் ஆறு) (இந்தி: कोसै नदी) என்பது இந்திய மாநிலமான மேற்கு வங்கத்தில், கராக்பூர் அருகே அமைந்துள்ள ஒரு சிறிய ஆறு ஆகும். இந்த ஆறானது கராக்பூரில் உள்ள இந்திய தொழில்நுட்பக் கழகம் மற்றும் நகரியத்தின் முதன்மை நீர் ஆதாரமாக உள்ளது.
# விராலி

**விராலி** (*Dodonaea viscosa*) என்பது சோடியெபரி குடும்பத்தைச் சேர்ந்த பூக்கும் தாவர வகை ஆகும். இது ஆப்பிரிக்கா, அமெரிக்கா, தென் ஆசியா மற்றும் ஆஸ்திரேலியாவின் வெப்பமண்டல, மிதவெப்ப மண்டலப் பகுதிகளிலுளில் பரவியுள்ளது.
# விராலி

## விளக்கம்

இது தமிழகமெங்கும் புதர் காடுகளில் வளர்கிறது. இது வறச்சியைத் தாங்கி வளரக்கூடியது. இது காம்புள்ள சாறற்ற மேல் நோக்கிய இலைகளையும் சிறகுள்ள விதைகளையும் கசப்பான பட்டையும் கொண்ட குறுஞ்செடி ஆகும். இது விதை மூலம் இனப்பெருக்கம் செய்கிறது.
# விராலி

## மருத்துவப்பயன்கள்

விராலியானது எலும்பு வலிமையாக்கல், வீக்கம், கட்டிகளைக் கரைத்தல் ஆகிய பயன்களையுடையது.  
விராலி இலையை வதக்கிக் கட்டிகள் மீது கனமாக வைத்துக்கட்டி வரக் கட்டி அமுங்கி விடும் அல்லது
உடைந்து விரைவில் ஆறும். வீக்கம் கரையும்.  
விராலிப் பட்டையை அரைத்துப் பற்றிட வீக்கங்கள்
விரைவில் கரையும்.  
விராலி இலையை நல்லெண்ணெயில் போட்டுக் காய்ச்சி வலி உள்ள இடத்தில் தேய்த்து வர வலி குறையும்.
# கேன் (மல்யுத்த வீரர்)

**கிளென் தாமஸ் ஜேக்கப்ஸ்** (**Glenn Thomas Jacobs** பிறப்பு: ஏப்ரல் 26, 1967) ஒரு அமெரிக்க தொழில்முறை மல்யுத்த வீரர், நடிகர், தொழிலதிபர் மற்றும் அரசியல்வாதி. குடியரசுக் கட்சியினராக , டென்னசி, நாக்ஸ் மாகாணத்தின் மேயராக உள்ளார். தொழில்முறை மல்யுத்தத்தில், ஜேக்கப்ஸ் உலக மற்போர் மகிழ்கலை நிறுவனம்உடன் கையெழுத்திட்டார், அங்கு அவர் **கேன் என்ற** மேடைப் பெயரால் பங்கேற்றதன் மூலம் இவர் பரவலாக அறியப்படுகிறார். 1995 ஆம் ஆண்டில் உலக மல்யுத்த சம்மேளனத்தில் (WWF, இப்போது WWE) சேருவதற்கு முன்பு ஸ்மோக்கி மவுண்டன் மல்யுத்தம் (SMW) மற்றும் யுனைடெட் ஸ்டேட்ஸ் மல்யுத்த சங்கம் (USWA) போன்ற சுயாதீன சுற்று வட்டார மல்யுத்தப்போடிகளை அவர் 1992 ஆம் ஆண்டில் துவங்கினார்.உலக மற்போர் மகிழ்கலை நிறுவனத்தில் இருந்த தி அண்டர்டேக்கரின் தம்பி ஆவார். இவர்கள் இருவரும் சேர்ந்த குழுவினை தி பிரதர்ஸ் ஆஃப் டிஸ்ட்ரக்ஷன் என்று அழைத்தனர்.  
அறிமுகமானதைத் தொடர்ந்து, 1990 களின் பிற்பகுதியிலும் 2000 களின் முற்பகுதியிலும் உலக மற்போர் மக்ழிகலை நிறுவனத்தின் நிகழ்ச்சிகளில் கேன் ஒரு முக்கிய அங்கமாக இருந்தார். ஜூன் 1998 இல் கிங் ஆஃப் தி ரிங்நிகழ்ச்சியில் உலக வாகையாளர் பட்டத்திற்கான போட்டியில் இவர் ஸ்டோன் கோல்ட் ஸ்டீவ் ஆஸ்டினுக்கு எதிராக விளையாடியதன் மூலம் பரவலாக அறியப்பட்டார் .  
உலக மற்போர் மகிழ்கலை நிறுவனம்காலங்களில், கேன் மூன்று முறை உலக வாகையாளர் பட்டம் (WWF வாகையாளர் பட்டம் , ஈ.சி.டபிள்யூ வாகையாளர் பட்டம் மற்றும் உலக மிகுகன வாகையாளர் பட்டம் தலா ஒரு முறை பெற்றார்.) மற்றும் 12 முறை உலக இணை வாகையாளர் பட்டங்களை பெற்றுள்ளார் அந்த காலங்களில் இவர் பல்வேறு கூட்டாளர்களோடு இணைந்து இந்த வாகைஅயாளர் பட்டங்களை பெற்றார். அவர் இரண்டு முறை கண்டங்களுக்கு இடையிலான வாகையாளர் பட்டம் மற்றும் ஒரு மணி இன் தெ பேங்க் வாகையாளர், . ஒட்டுமொத்த ராயல் ரம்பிள் போட்டி நிகழ்ச்சியில் மற்ற வீரர்களை இதுவரை 44 நபர்களை வெளியேற்றியுள்ளார். செப்டம்பர் 16, 2019 அன்று நடந்த 24/7 வாகையாளர் பட்டம் ஷிப் தான் கேன் வென்ற கடைசி வாகையாளர் பட்டம் ஆகும். 2015 ஆம் ஆண்டு ஒரு நேர்காணலில், மூத்த மல்யுத்த வீரர் ரிக் பிளேயர் கேனை "உலகின் மிகச் சிறந்தவர்" என்று வர்ணித்தார்.  
தொழில்முறை மல்யுத்தத்தம் தவிர , ஜேக்கப்ஸ் திரைப்படம் மற்றும் தொலைக்காட்சி நிகழ்ச்சிகளில் விருந்தினராக தோன்றியுள்ளார், இதில் 2006 டபிள்யூ டபிள்யூ இ ஸ்டுடியோஸ் தயாரிப்பான *சீ நோ ஈவில்* மற்றும் அதன் அடுத்த பாகங்கள் குறிப்பிடத்தக்கவை ஆகும்.
# கேன் (மல்யுத்த வீரர்)

## ஆரம்பகால வாழ்க்கை

ஜேக்கப்ஸ் ஸ்பெயினில் உள்ள ஒரு நகரமான டோரெஜான் டி அர்டோஸில் ஒரு அமெரிக்க விமானப்படை குடும்பத்தில் பிறந்தார். மிசோரியின் செயின்ட் லூயிஸ் அருகே வளர்ந்த அவர், மிச்சோரியில் உள்ள பவுலிங் க்ரீனில் உயர்நிலைப் பள்ளியில் பயின்றார், அங்கு அவர் கால்பந்து மற்றும் கூடைப்பந்தாட்டத்தில் சிறந்து விளங்கினார். ஜேக்கப்ஸ் வடகிழக்கு மிசோரி மாநில பல்கலைக்கழகத்தில் ஆங்கில இலக்கியத்தில் பட்டம் பெற்றார், இப்போது இது ட்ரூமன் மாநில பல்கலைக்கழகம் என்று அழைக்கப்படுகிறது, அங்கு இவர் கூடைப்பந்து மற்றும் கால்பந்து ஆகிய இரண்டையும் விளையாடினார்.
# சோமங்கலம் அரசு மேல்நிலைப் பள்ளி

இப் பள்ளி காஞ்சிபுர மாவட்டத்தில் அமைந்துள்ள மிக சிறந்த பள்ளியாகும். தாம்பரத்தில் இருந்து 15 கிலோமீட்டர் தொலைவில் அமைந்துள்ளது இப்பள்ளியின் அருகில் கோவில்களும் பொறியியல் கல்லூரிகளான தனலக்ஸ்மி சாய்ராம் மாதா போன்ற பொறியியல் கல்லூரிகளும் உள்ளது இதனால் மாணவர்களின் உயர் படிப்புகளுக்கான வாய்ப்புகள் நிறைந்துள்ளது இப் பள்ளி 12.5ஏக்கர் நிலப்பரப்பில் அமைந்துள்ளது இப் பள்ளி 1964ஆம் ஆண்டு மேல் நிலை பள்ளியாக தரம் உயர்த்தப்பட்டது இப் பள்ளியில் 40க்கு மேற்பட்ட ஆசிரியர்களும் 1300க்கு மேற்பட்ட மாணவர்களும் படித்து வருகின்றனர் மேலும் இப்பள்ளியில் மேம்பட்ட பள்ளிவகுப்பு அறைகளும் ஆய்கூடங்களும் நூலகமும் அமைந்துள்ளதால் அருகில் உள்ள மாணவர்கள் அனைவரும் இப்பள்ளியில் சேர்ந்து கல்வி கற்று வருகின்றனர்
# மாரியூர் பூவந்திநாதர் கோயில்

**மாரியூர் பூவந்திநாதர் கோயில்** இராமநாதபுரம் மாவட்டம், கடலாடி வட்டம், மாரியூர் கிராமத்தின் கடற்கரையிலிருந்து 1 கி.மீ தூரத்தில் அமைந்துள்ளது. மிகப் பழமைவாய்ந்த இக்கோவில் இராமநாதபுரத்தை ஆண்ட சேதுபதி மன்னரால் கட்டப்பட்டது. ஒவ்வொரு வருடமும் சித்திரை மாதத்தில் திருவிழா நடைபெறுகிறது. ஒப்பிலான், சாயல்குடி, கடுகுசந்தை, பாடுவானேந்தல், சாத்தான்குடி, செல்வனூர், போன்ற கிராமங்களிலிருந்து மக்கள் வழிபாடு செய்கின்றனர்.  
பல நூற்றாண்டுகளுக்கு முன் இயற்கை சீற்றங்களால் மண்ணில் புதைந்து மீண்டும் இக்கோவில் உருவானதாக கூறுகின்றனர்.
# மாரியூர் பூவந்திநாதர் கோயில்

## சிறப்பு

இங்குள்ள விநாயகர் சிலையை தட்டினால் கணீர் என ஒலி எழுப்பக்கூடியளவில் உள்ளது. இராமநாதபுர சேதுபதி சமஸ்தானத்தால் நிர்வகிக்கப்பட்டு வருகிறது.
# மாரியூர் பூவந்திநாதர் கோயில்

## சுரங்க பாதை

இக்கோவிலிலிருந்து உத்தரகோசமங்கை வரை சுரங்கப்பாதை இருந்ததாகக் கூறப்படுகிறது.
# விண்வெளிக் காலம்

**விண்வெளிக் காலம்** *(Space Age)* என்பது விண்வெளிப் போட்டி, விண்வெளிக் கண்டுபிடிப்புகள், விண்வெளித் தொழில்நுட்பம் சார்ந்த நிகழ்வுகளின் காலத்தையும் இந்நிகழ்வுகளாலமுருவாகிய கலாச்சார வளர்ச்சியையும் குறிக்கிறது. விண்வெளிக் காலம் பொதுவாக உருசியா 1957 இல் விண்வெளிய்ல் ஏவிய சுபுட்நிக்-1 என்ற செயற்கைக்கோளுடன் தொடங்கியதாகக் கருதப்படுகிறது.
# விண்வெளிக் காலம்

## தொடக்கம்

பல்வேறு தொழில்நுட்பங்களின் வளர்ச்சிகளின் தொடர்ச்சியாக 1957, அக்தோபர் 4 அன்று சுபுட்நிக்-1 என்ற செயற்கைக்கோள், சோவியத் ஒன்றியத்தால் விண்ணில் செலுத்தப்பட்டபோது விண்வெளி காலம் தொடக்கநிலையை அடைந்தது. இது தான் உலகின் முதல் செயற்கைக்கோள் ஆகும். இது 98.1 மணித்துள்யில், 83 கிலோ எடையுடன் புவியை சுற்றிவந்தது. ஸ்புட்நிக்-1 ஏவப்பட்ட போது அரசியல், அறிவியல், தொழில்நுட்ப முன்னேற்றத்தில் ஒரு புத்தூழியை உருவாக்கியது. இது தான் விண்வெளி காலத்தின் தொடக்கம் எனப்படுகிறது.  
விண்வெளி காலம் என்பது புதிய தொழில்நுட்பங்களின் வேகமான வளர்ச்சியையும் குறிப்பாக நெருங்கிய போட்டியையும் கொண்டது.
இப்போட்டி,பெரும்பாலும் ஐக்கிய அமெரிக்காவுக்கும் சோவியத் ஒன்றியதுக்கும் நடுவே நடந்ததாகும்கும். ஏவுகணையியல், பொருள் அறிவியல் கணினி, பல்வேறு தொழில்நுட்பப் புலங்களில் வேகமான முன்னேற்றம் காணப்பட்டது. பெரும்பாலான தொழில்நுட்ப வளர்ச்சி, குறிப்பாக விண்வெளி பயன்பாட்டிற்காக உருவாக்கப்பட்டவை தற்பொழுது பெருகிய்தால் இவற்றுக்கான வேறு கூடுதல் பயன்பாடுகள் கண்டுபிடிக்கப்பட்டுள்ளன.  
உலக மக்கள் தொகையில் பெருபான்மையானவர்களின் கற்பனையை கவர்ந்த அப்பல்லோ திட்டதின் வழியாக விண்வெளி காலம் தன் கொடுமுடியை அடைந்தது. அப்பல்லோ-11 விண்கலத்தின் நிலாத் தரையிறக்கத்தை 500 மில்லியன் மக்கள் பார்த்தனர். இது20 ஆம் நூற்றாண்டின் குறிப்பிடத்தக்க நிகழ்வுகளில் முதன்மையானதாக கருதப்படுகிறது. அப்பொழுதிலிருந்து மக்கள் கவனம் வேறு பகுதிகளுக்கு நகர்ந்துள்ளது.  
1990 களில் விண்வெளி சார்ந்த நிகழ்வுகளுக்கு செலவிடப்படும் தொகை மிகவும் குறைந்தது. எனென்றால் எஞ்சியிருந்த சோவியத் ஒன்றியம் சிதைந்து போனது. நாசா- விற்கு இனிமேல் நேரிடையான போட்டி இல்லாமல் போனது.  
இதிலிருந்து விண்வெளி வெளியீடுகளில் பங்கேற்பு மற்ற நாடுகளிலும் வணிக விருப்பங்களிலும் பெரிதும் பரந்து விரிந்தது. 1990 களிலிருந்து விண்வெளி ஆய்வுகளும் விண்வெளி சார்ந்த தொழில்நுட்பங்களும் மக்களால் இயல்வானதாக கருதப்பட்டது.
# விண்வெளிக் காலம்

## தற்காலம்

21 ஆம் நூற்றாண்டின் தொடக்கத்தில், அன்சாரி X பரிசு போட்டிகள் தனியார் விண்வெளிப் பயணத்தை விரைவுப்படுத்த உருவாக்கப்பட்டது, இதில் 2004 இல் வென்ற விண்கலம்-1(ஸ்பேஸ் ஷிப் ஒன்) என்பது அரசு நிதியளிக்காத முதல் தனியார் விண்கலம் ஆகும்..  
இப்பொழுது பல நாடுகளிடம் விண்வெளி திட்டங்கள், தொழில்நுட்பம் சார்ந்த முயற்சிகளில் இருந்து முழுநேரத் திட்டமான விண்வெளி புறப்பாடு வரை இருக்கின்றன.. இன்று எண்ணற்ற அறிவியல், வணிகச் செயற்கைக்கோள்கள் பயன்பாட்டில் உள்ளன, அதில் பல்லாயிரக்கணக்கான செயற்கைக்கோள்கள் பல புவி வட்டணைகளில் உள்ளன மற்றும் பல நாடுகள் மனிதனை விண்வெளிக்கு அனுப்பும் திட்டதில் உள்ளன.
# விண்வெளிக் காலம்

## முந்தைய விண்வெளிக் கலங்கள்

விண்வெளி காலம் அக்டோபர் 4, 1945-திற்கு முன்பே தொடங்கிவிட்டது என்றே கருதவும் வாய்ப்புள்ளது. ஏனென்றால் 1944 ஆம் ஆண்டு சூனில் செருமனியின் வி-2 ஏவூர்தி தான் முதன்முதலில் விண்வெளியில் நுழைந்த மனிதனால் உருவாக்கப்பட்ட பொருளென்றாலும்னது மிகக் குறுகிய காலம் தான் செயல்பட்டது. 1926 ஆம் ஆண்டு மார்ச்சில் இராபெர்ட் எச். கொடார்டு செலுத்திய உலகின் முதல் நீர்ம எரிபொருள் ஏவூர்தி, விண்வெளியை அடையாவிட்டாலும், அப்பொழுதே விண்வெளி காலம் தொடங்கிவிட்டதாக சிலர் கருதிகிறார்கள்..  
மேலே குறிபிடப்பட்ட வி-2 ஏவூர்தி கமுக்கமாக மேற்கொள்ளப்பட்டதால், பல ஆண்டுகள் கழித்தே மக்களது காதுகளுக்கு எட்டியது. மேலும், செருமனியின் செலுத்துகைகளும், அடுத்தடுத்து 1940, 1950 களில் சோதிக்கப்பட்ட ஐக்கிய அமெரிக்க இராச்சியம், சோவியத் ஒன்றியத்தின் ஆழங்காண் ஏவூர்தி, இவை முதன்மை வாய்ந்ததாக கருதப்படவில்லை எனென்றால் இவை புவி வட்டணையை அடையவில்லை. புவி வட்டணையை அடையக் கூடிய ஆற்றலுடைய ஏவூர்தியை வைத்திருப்பதென்பது, அந்நாடு வெடிகுண்டை நம் புவியில் எங்கே வேண்டுமென்றாலும் செலுத்தும் ஆற்றலையுடையது அல்லது வேறு வார்த்தைகளில் சொல்வதென்றால் கண்டம் விட்டு கண்டம் பாயும் ஏவுகணையை பெற்றுள்ளது என்றாகும். இம்முன்னேற்றத்திற்குப் பிறகு விண்வெளி காலத்தில் புவி வட்டணையில் நிலைநிறுத்தும் நிலைப்பாட்டால், புவியில் எந்த இடமும் பாதுகாப்பானது இல்லை என்ற நிலையை உணைர்த்தும்.
# கடல் இதயம்

**கடல் இதயம்** *(sea heart)* கடலின் அடித்தரையில் மண்ணில் புதைந்து வாழும் உயிரியாகும். இதன் உடல் மனித இதயத்தை ஒத்திருப்பதால் இது கடல் இதயம் எனப்படுகிறது. இதன் உடல் சிறிய முள்களால் மூடப்பட்டுள்ளதாலும், நீர்குழாய் மண்டலம், குழாய்க்கால்கள் முதலிய பல பண்புகளாலும் இது முள்தோலிகள் தொகுதியில் சேர்க்கப்பட்டுள்ளது.
# கடல் இதயம்

## உடலமைப்பு

கடல் இதயம் முட்டை வடிவான உடலமைப்பைக் கொண்டது. முன்பகுதி சற்றுத் தட்டையானது. இதில் வாய் உள்ள பின்பகுதி குவிந்து காணப்படுகிறது. இப்பகுதியில் மலத்துளை காணப்படுகிறது. ஏனைய முள்தோலிகளில் உள்ள ஆர்ச் சமசீரமைப்பு இக்கடல் இதயத்தில் இல்லை.
# கடல் இதயம்

## உடலமைப்பு

### வாழ்வியல்

இது மண்ணில் புதைந்துள்ள சிறு கரிமப்பொருள்களை உணவாகக் கொள்ளும். அமைப்பில் இதன் உள்ளுறுப்புகள் பிற முள்தோலிகளின் உள்ளுறுப்புகளை ஒத்திருக்கும். வாழுமிடங்களில் ஒளியை விலக்கி இருளையே நாடுகிறது. ஆண், பெண் புற வேறுபாடுகள் இதில் இல்லை. முட்டையிட்டு இனப்பெருக்கம் செய்யும் இவ்வகை விலங்கில் கருவுறுதல் கடல் நீரில் நடப்பதால் கலவி நடைபெறுவதில்லை.
# கடல் இதயம்

## வெளியிணைப்புகள்

- Journey of a Sea Heart (Entada gigas)
# மிகைச் சிறுநீர்

**மிகைச் சிறுநீர்** (*Polyuria*) என்பது ஒரு வழக்கத்திற்கு அதிகமாக அல்லது அசாதாரணமாக சிறுநீர் கழித்தலைக் குறிப்பதாகும். குளுக்கோசு அளவு இரத்தத்தில் அதிகரிக்கும்போது, சிறுநீரகத்தால் வெளியேற்றப்படுகிறது. குளுக்கோசு மிக அதிகமாக, வெளியேற்றப்படுவது, கட்டுப்பாடற்ற நீரிழிவு நோய் ஆகும். தண்ணீரில் குளூக்கோசு அதிக கரைதிறனைக் கொண்டுள்ளததால், இது அசாதாரணமாக அதிக சிறுநீர் வெளியேற்றத்திற்கு வழிவகுக்கிறது. இயல்பை விட அதிகமாக (வயது நபருக்கு இயல்பான அளவு 2.5 லி முதல் 3 லி) சிறுநீர் வெளியேற்றமே இவ்வாறான நோய்க்குறியாக கருதப்படுகிறது. மிகைச் சிறுநீர் பெரும்பாலும் தாக மிகுமை (Polydipsia) உடன் இணைந்தே காணப்படுகிறது.
# நடேசன் பூங்கா

**நடேசன் பூங்கா** (*Natesan Park*) இந்தியாவிலுள்ள தமிழ் நாட்டின் தலைநகரமாம் சென்னை நகரத்தின் தியாகராய நகரில் உள்ள வெங்கட்நாராயணா சாலையில் அமைந்துள்ளது. இப்பூங்கா நான்கு ஏக்கர் நிலப்பகுதியை உடையதாகும். வேளாண்மைத் துறை அமைச்சர் திரு.எ.பி.செட்டி அவர்களால் 1950 ஆம் ஆண்டு செம்டம்பர் 13 ஆம் நாள் பொது மக்கள் பயன்பாட்டிற்காககத் திறந்து வைக்கப்பட்டது. பூங்காவில் டாக்டர் நடேசன் சிலை நிறுவப்பட்டுள்ளதால் டாக்டர் நடேசன் பூங்கா என்றும் இது அழைக்கப்படுகிறது.
# நடேசன் பூங்கா

## சிறப்பு

சென்னை மாநகராட்சியால் பராமரிக்கப்படும் ஒரே பூங்கா நடேசன் பூங்காவாகும். குழந்தைகளுக்கு பயிற்சி அளிக்க தனி தென்னிசு விளையாட்டரங்கம் இங்கு உள்ளது. ஒரு தாவர இனப்பெருக்க மையமும், குழந்தைகளுக்கான விளையாட்டு பகுதியும் இங்கு உள்ளன. உள்ளூர்வாசிகள் காலை நடைப்பயிற்சி செய்வதற்கு இப்பூங்கா ஒரு பிரபலமான இடமாகும். குரோட்டன் செடிகள், ஒப்பனை கொடி வகைகள், காகிதப்பூ, மயில் கொன்றை, வேம்பு, செம்மயிற்கொன்றை, கொன்றை, மகோகனி எனப்படும் சீமை நுக்கு, அரச மரம், பனை மரங்கள் போன்ற தாவர வகைகள் இங்குள்ளன. அகன்ற, நீண்ட, துய்மையான நடைபாதைகள், யோகா, தியானம், உடற்பயிற்சி செய்வதற்கு ஏற்ற இயற்கை சூழலுடன் கூடிய அமைதியான இடம் ஆகியவை நடேசன் பூங்காவின் சிறப்பம்சங்களாகும்.
# காசோவரி

**காசோவரி** (*Cassowary*) என்பது பறக்கவியலாத பறவை இனம் ஆகும். இவை கசுவாரீபார்மசு வரிசையில் *கசுவேரியசு* (*Casuarius*) இனத்தைச் சேர்ந்தவை ஆகும். இவை மார்பெலும்புப் பட்டை இல்லாத பறக்க முடியாத பறவைகள் ஆகும். காசோவரிகள் நியூ கினி (பப்புவா நியூ கினி, மேற்கு பப்புவா), ஆரு தீவுகள் (மலுக்கு), வடகிழக்கு ஆத்திரேலியா ஆகிய பகுதிகளின் வெப்ப வலயக் காடுகளுக்கு சொந்தமானவை.  
மூன்று காசோவரி இனங்கள் உள்ளன. இவற்றில் மிகவும் பொதுவானது, தெற்கு காசோவரி, இவை உலகின் மூன்றாவது உயரமானதும், இரண்டாவது அதிக எடை கொண்டதுமாகும். தீக்கோழி, ஈமியூ ஆகியவற்றை விடச் சிறியது. ஏனைய இரண்டு இனங்கள் வடக்கு காசோவரி, குள்ள காசோவரி எனக் குறிப்பிடப்படுகின்றன; வடக்கு காசோவரி மிக சமீபத்தில் கண்டுபிடிக்கப்பட்டது, இவை மிகவும் அச்சுறுத்தலுக்கு உள்ளானது.  
காசோவரிகள் வேகமாக ஓடும் இயல்பு உடையது. இதன் இறக்கைகள் மிகவும் சிறியவை. முதலிறகு, துணையிறகு என்று வேறுபடுத்தமுடியாத அளவுக்கு இறகில் நடுநரம்புகள் ஒரே அளவாக உள்ளன. தலையில் புடைப்பு இருக்கும். கால்களில் மூன்று விரல்கள் மட்டுமே உள்ளன. உள் விரல் நகம் உடையது. தலை நீல வண்ணத்துடனும் கழுத்தில் பளபளப்பான சிவப்பு நிறத்துடனும் இருக்கும். தன்னைப் பாதுகாத்துக் கொள்ளா இது எதிரிகளை காலால் உதைத்து தள்ளி விட்டு விரைவாக ஒடி விடும்.
# அணைவு

**அணைவு** (*lapping*) பரப்பு சீரமைக்கும் ஒரு முறை. இதனால் பொருள்களின் மேற்பரப்பைச் சீராக்கிச் சீராக்கிச் சொரசொரப்பை நீக்கலாம். பொருள்களின் வடிவத்தையும், உருவத்தையும் வேண்டிய அளவுக்குத் துல்லியமாக்கலாம்.  
வைரம், சிலிக்கான் கார்பைடு, அலுமினியம் ஆக்ஸைடு போரான் நைட்ரைடு பொடிகள் அணைவுக்கு பயன்படுத்தப்படுகின்றன. இப்பொடிகளை நேரடியாகவோ அல்லது மண்ணெண்ணெயுடன் கலந்து பசையாக சீரமைக்க வேண்டிய பொருளின் மேற்பரப்பில் தேய்க்க வேண்டும். இதனால் மேற்பரப்பு சீரடைகிறது. மேற்கூறிய கடினப்பொருட்களின் வேறொரு பொருளின் மேல் உராய்ந்தால் அப்பொருளின் மேற்பரப்பு தேய்வடைகிறது. பொடிக்கு எந்தவித தேய்மானமும் இல்லை.  
பற்சக்கரங்களின் பற்கள், அளவுத்துண்டு, உலக்கை, அச்சுத்தண்டு, தாங்கித்தளம், தாங்கிக் கிண்ணம் போன்ற பல எந்திர உறுப்புகள் அணைவு முறையில் சீரமைக்கப்படுகின்றன.
# மார்ட்டின் க்ராம்பன்

**மார்ட்டின் க்ராம்பன்** (மார்ச் 9, 1928-ஜூன் 18, 2015) ஒரு முன்னணி செர்மானி குறியியல் வல்லுநர், கெட்டிங்கனில் பேராசிரியராகப் பணியாற்றினார்.  
ஒரு பிராட்டஸ்டன்ட் போதகரின் மகன், க்ராம்பேன் மார்ச் 9, 1928 அன்று சீஜனில் பிறந்தார், வுல்பெல்லில் எழுப்பப்பட்டார். 1953 ஆம் ஆண்டில் க்ரம்பன் கிராஃபிக் டிசைன் மற்றும் விஷுவல் கம்யூனிகேஷன் ஹொச்ச்சூல் ஃபுர் கெஸ்டல்டுங்கில் படிக்கத் தொடங்கினார். அவர் மிச்சிகன் ஸ்டேட் யுனிவர்சிட்டி 1962 ல் தனது PhD ஐப் பெற்றார், அங்கு அவர் வடிவமைப்பு மற்றும் உளவியலைப் படித்தார்.  
க்ரம்பன் காட்சித் திறனாய்வு மற்றும் சுற்றுச்சூழல் உணர்வின் புலத்தில் ஒரு தொழில்முறை கலைஞராகவும் பணிபுரிந்தார், ஆனால் பீட்டோசேமோட்டோடிக்ஸ் (தாவர செமிசோசிஸின் ஆய்வு), பின்னர் அவர் உயிரியலின் முக்கிய பிரிவு அல்லது உயிர் வேதியியல்- Zeitschrift für Semiotik இன் இணை ஆசிரியர் ஆவார்.
# நீர்வளூர்

**நீர்வளூர்** (*Neervalur*) என்பது இந்தியாவின், தமிழ்நாட்டின், காஞ்சீபுரத்தில் இருந்து 15 கிலோமீட்டர் தொலைவில் அமைந்துள்ள ஒரு சிற்றூர் ஆகும். வாலாஜாபாத் ஊராட்சி ஒன்றியத்துக்கு உட்பட்ட இந்த சிற்றூர் சென்னை-பெங்களூர் தேசிய நெடுஞ்சாலை அருகில் உள்ளது. இங்கு 500அண்டுகளுக்கு முற்பட்ட பழைமையான ***வீற்றிருந்த இலட்சுமி நாராயண பெருமாள் கோயில்*** உள்ளது. இக்கோயில் தமிழ்நாட்டின் இந்து சமய அறநிலையத் துறை கட்டுப்பாட்டின் பராமரிப்பில் இயங்கி வருகிறது. இக்கோயிலில் உக்கிர நரசிம்மர் சன்னதியும் உள்ளது.
# நீர்வளூர்

## தொன்மம்

இது கடந்த காலத்தில் ஸ்ரீ பாஷ்யபுரம் என்றும் அழைக்கப்பட்டது என்று கூறப்படுகிறது. இது இராமானுசரால் எழுதப்பட்ட ஸ்ரீ பாஷ்யத்தை நினைவூட்டுகிறது. இன்றும் இங்குள்ள கோயில் அகோபில மடத்தின் கட்டுப்பாட்டில் உள்ளது.
# அசோக் நகர் சட்டமன்றத் தொகுதி

**அசோக் நகர் (சட்டமன்றத் தொகுதி)** (*Ashok Nagar Assembly constituency*, தொகுதி எண்:32) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span>இத்தொகுதி அசோக்நகர் மாவட்டத்தில் அமைந்துள்ளது. இத்தொகுதி தலித் மற்றும் பட்டியல் சாதியினருக்கு ஒதுக்கப்பட்ட (எஸ்.சி) தனித் தொகுதி ஆகும்.
# அசோக் நகர் சட்டமன்றத் தொகுதி

## தற்போதைய சட்டமன்ற உறுப்பினர்

அசோக்நகர் சட்டமன்றத் தொகுதியின் தற்போதைய உறுப்பினராக பாரதிய ஜனதா கட்சியைச் சேர்ந்த *கோபிலால் ஜாதவ்* இருக்கிறார்.
# தி ரெட் பலூன்

**தி ரெட் பலூன்**(*The Red Balloon*) என்பது 1956 ஆம் ஆண்டு வெளிவந்த ஒரு பிரெஞ்சுக் குறும்படமாகும். ஒரு குழந்தையின் மனநிலையை ஒரு பலூனுடன் இணைத்து அந்த பலூன் அக்குழந்தையை நேசித்தால் என்னவெல்லாம் செய்யும் என்ற கற்பனையில் இப்படத்தின் திரைக்கதையை அமைத்து ஆல்பர்ட் லேமொரைசு இப்படத்தைத் எழுதி இயக்கி தயாரித்துள்ளார். பாரீஸ் நகரின் அருகிலமைந்த நகரமான மெனில்மோனென்ட் என்ற நகரில் நடப்பது போல் அமைந்த இக்குறும்படம் 35 நிமிடங்கள் ஓடக்கூடியது.  
லாமொரசு தனது குழந்தைகளை திரைப்படத்தில் நடிகர்களாகப் பயன்படுத்தினார். அவரது மகன் பாஸ்கல் முக்கிய பாத்திரத்தில் நடித்திருந்தார். மேலும் அவரது மகள் சபீன் ஒரு இளம் பெண்ணாக நடித்திருந்தார்.
# தி ரெட் பலூன்

## விருதுகள்

இக்குறும்படம் பல விருதுகளை குவித்துள்ளது. 1956 ஆம் ஆண்டின் சிறந்த அசல் திரைக்கதையிற்கான அகாதமி விருதினை இத்திரைப்படத்தின் இயக்குநர் ஆல்பர்ட் லேமொரைசு பெற்றுள்ளார். அகாதமி விருது குறும்படத்திற்கு வழங்கப்படமாட்டாது. இருப்பினும் இக்குறும்படம் அகாதமி விருதினைப்பெற்றுள்ளது. இப்படம் கான்ஸ் திரைப்படவிழாவில் திரையிட்டப்பட்டு விருதைனையும் பெற்றுள்ளது.
# தி ரெட் பலூன்

## கதை

மிகச்சில வசனங்களை மட்டுமே உடைய இப்படம் முழுதும் இசைக்கோவையால் நிரப்பப்பட்டுள்ளது. பள்ளி செல்கிற ஒரு சிறுவன் (பாஸ்கல்) வழியில் ஒரு விளக்குக் கம்பத்தில் சிக்கிக்கொண்ட ஒரு சிவப்பு ஹீலியம் பலூனைக் கண்டு கம்பத்தில் ஏறி அதனை எடுத்துக்கொள்கிறான். அந்த பலூனை எடுத்துக்கொண்டு பள்ளி செல்கையில் பலூனைக் கையில் வைத்துக்கொண்டிருப்பதால் பேருந்தில் ஏற நடத்துனரால் அனுமதி மறுக்கப்பட்டு பின்னர் அங்கிருந்து ஓட்டமாகவே சென்று பள்ளி செல்கிறான்.பள்ளியின் உள்ளே பலூனைக் கொண்டுசெல்ல முடியாத காரணத்தால் அதனை வெளியே விட்டுவிட்டுச் செல்கிறான். மாலை பள்ளிமுடிந்து வருகையில் அந்த பலூன் வெளியே பாஸ்கலுக்காக காத்திருக்கிறது. அப்பொழுது மழை தூரத்தொடங்குகிறது. தெருவில் குடைபிடித்து நடக்கும் ஒவ்வொருவரின் குடைகளுக்கும் தன் பலூனுக்கு இடம் பெற்று தன் பலூன் நனையாமல் தான் நனைந்து வீடு வந்து சேருகிறான். பல்லடுக்குமாடி குடியிருப்பாக இருக்கிற அவனது வீட்டில் அவனது பாட்டி பலூனை அனுமதிக்காது சன்னலில் தூக்கி எறிந்து விடுகிறார். ஆனால் பலூன் பாஸ்கலின் மீது அதீத அன்புடன் அவனைவிட்டு எங்கும் செல்லாமல் அவனுடனேயே இருக்கிறது.  
அடுத்த நாள் பள்ளி செல்கையில் பலூனை எடுத்துக்கொள்கிறான். பலூன் பாஸ்கலைப் பின்தொடர்ந்து கொண்டே இருக்கிறது. இருவரும் மறைந்தும் ஒளிந்தும் விளையாடிக்கொண்டே செல்கின்றனர். இப்போது பாஸ்கல் பேருந்தில் ஏறிக்கொள்கிறான். பலூன் பேருந்தைத் தொடந்து பறந்து வருகின்றது. இது அனைவருக்கும் வியப்பைத்தர அனைவரும் வேடிக்கை பார்த்து மகிழ்கின்றனர். பாஸ்கல் பள்ளி செல்லும் வழியில் எதிரில் ஒரு சிறுமி (சபைன்) நீல நிற பலூனுடன் வர இரு பலூன்களும் சந்தித்துக்கொள்கின்றன. இரு பலூன்களும் ஒருவருடனேயே செல்ல விரும்புகின்றன. இருப்பினும் அவரவர் பலூனை அவரவர் எடுத்துக்கொண்டு செல்கின்றனர். பாஸ்கல் பள்ளியின் உள்ளே செல்ல பலூனைப் பார்த்து மற்ற குழந்தைகள் சத்தமிடுகின்றனர். இதனைக்கண்ட பள்ளி முதல்வர் பாஸ்கலைத் தனி அறையில் அடைத்துவைத்துவிட்டு வெளியே செல்கிறார். இதைக்கண்ட பலூன் முதல்வருடனேயே அவரைத்துரத்திக்கொண்டு செல்கிறது. மாலை பள்ளிமுடிந்தபின் முதல்வர் அவனை விடுவிக்கிறார். பாஸ்கல் வீட்டிற்குச் செல்லும் பொழுது தெருவில் விளையாடிக்கொண்டிருக்கும் சிறுவர்கள் பலரால் துரத்தப்படுகிறான். அவர்களிடம் அன்று தப்பித்துக் கொண்ட பாஸ்கல் ஒரு ஞாயிற்றுக்கிழமை தன் பாட்டியுடன் கோவிலுக்குச்சென்று திரும்புகையில் மீண்டும் சிறுவர்களால் துரத்தப்பட்டு தன் பலூனை இழந்து விடுகிறான். அப்பொழுது அச்சிறுவர்கள் தங்களுக்குள்ளான சண்டையில் பலூனை கல்லால் அடித்து உடைத்து விடுகின்றனர். உடைந்த தன் பலூனருகே பாஸ்கல் அழுதுகொண்டு அமர பாரிஸ் நகரத்தின் கடைகளிலிருந்த பலூன்கள், சிறுவர்கள் பெரியவர்கள் தெரு வியாபாரிகள் என அத்துனைபேரின் கைகளிலிருந்த பலூன்களும் பல வண்ண பலூன்களாய் உயரே பறந்து செல்கின்றன. அவை அனைத்தும் பாஸ்கலை நோக்கிப்பறந்து வந்து அவன் கைகளில் விழுகின்றன. பாஸ்கல் வியப்பும் மகிழ்வுமாய் அந்த பலூன்களைப் பிடித்துக்கொள்ள அந்த பலூன் அவனைத் தூக்கிக் கொண்டு மீண்டும் வானில் பறப்பதுடன் படம் முடிகிறது.
# குத்தாலம் பி. கல்யாணம்

**குத்தாலம் பி.கல்யாணம்** (*P. Kalayanam Kuttalam*) இந்தியாவின் தமிழ்நாடு மாநிலத்தைச் சேர்ந்த ஓர் அரசியல்வாதியாவார். திராவிட முன்னேற்றக் கழகத்தின் தலைமை தேர்தல் பணிக்குழு செயலாளராகச் செயல்பட்டார். 1984, 1989, 1991 ஆகிய ஆண்டுகளில் நடந்த மக்களவை தேர்தலில் மயிலாடுதுறை மக்களவைத் தொகுதியில் தி.மு.க கட்சியின் சார்பில் போட்டியிட்டார். நாகை வடக்கு மாவட்ட திமுக செயலாளராகவும் இவர் இருந்துள்ளார். 1996 ஆம் ஆண்டு நடந்த சட்டமன்றத் தேர்தலில், குத்தாலம் தொகுதியில் போட்டியிட்டு தமிழக சட்டபேரவை உறுப்பினராகத் தேர்ந்தெடுக்கப்பட்டார். இவருக்கு 2018 ஆம் ஆண்டு திமுக முப்பெரும் விழாவில் கலைஞர் விருது வழங்கப்பட்டது. இவரது மகன் குத்தாலம் க. அன்பழகனும் 1996 ஆம் ஆண்டில் குத்தாலம் தொகுதியிலிருந்து தமிழக சட்டபேரவை உறுப்பினராகத் தேர்ந்தெடுக்கப்பட்டார். இவர் திமுகவின் கொள்கை பரப்புகுழு துணைச் செயலாளராக உள்ளார்.
# எஸ். நாகூர் மீரான்

**எஸ். நாகூர் மீரான்** (S. Nagoor Meeran)( - 27 ஆகஸ்ட் 2018) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1991 ஆம் ஆண்டு சட்டமன்றத் தேர்தலில், கடையநல்லூர் தொகுதியிலிருந்து, அண்ணா திராவிட முன்னேற்றக் கழக வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார். சிறுபான்மையினர் நலத்துறை, சுற்றுலாத்துறை அமைச்சராகவும் இருந்தார். பின்னர் அதிமுக மாநில சிறுபான்மை நலப்பிரிவு இணைச்செயலாளராக இருந்தார். 2018ஆகத்து 27ஆம் நாள் காலமானார்.
# எஸ். நாகூர் மீரான்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) | பெற்ற வாக்குகள் |  |
| --- | --- | --- | --- | --- | --- |
| 1991 | கடையநல்லூர் | அ.தி.மு.க | 56.59 | 55681 | } |
# எஸ். ராஜசேகரன்

**எஸ். ராஜசேகரன்** (*S. Rajasekaran*) ஓர் இந்திய அரசியல்வாதியும் தமிழ்நாட்டின் சட்டமன்ற உறுப்பினரும் ஆவார். ராஜசேகரன் புதுக்கோட்டை மாவட்டம் ஆலங்குடி வட்டம் குளமங்கலம் வடக்கு கிராமத்தினைச் சேர்ந்தவர். 2006ஆம் ஆண்டு நடைபெற்ற சட்டமன்ற தேர்தலில் ஆலங்குடி தொகுதியில் இருந்து இந்திய பொதுவுடமைக் கட்சியின் வேட்பாளராக தமிழக சட்டமன்றத்திற்கு தேர்ந்தெடுக்கப்பட்டார். இவர் சனவரி 31, 2024 அன்று புதுக்கோட்டையில் உடல் நலமின்றி காலமானார்.
# எஸ். சண்முகநாதன் (அரசியல்வாதி)

**எஸ். சண்முகநாதன்** (*S. Shanmuganathan*) என்பவர் இந்திய அரசியல்வாதியும் தமிழ்நாட்டின் சட்டமன்ற முன்னாள் உறுப்பினரும் ஆவார். இவர் புதுக்கோட்டை மாவட்டம் ஆலங்குடி வட்டம் கீரமங்கலத்தினைச் சார்ந்தவர். சண்முகநாதன் இளங்கலை மற்றும் இளநிலைச் சட்டம் பட்டம் பெற்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1991ஆம் ஆண்டு நடைபெற்ற தமிழ்நாடு சட்டப்பேரவைத் தேர்தலில் ஆலங்குடி சட்டமன்றத் தொகுதியில் அதிமுக வேட்பாளராகப் போட்டியிட்டுத் தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# அட்டேர் சட்டமன்றத் தொகுதி

**அட்டேர் (சட்டமன்றத் தொகுதி)** (*Ater Assembly constituency*, தொகுதி எண்:009) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span>இத்தொகுதி பிண்டு மாவட்டத்தில் அமைந்துள்ளது.
# அட்டேர் சட்டமன்றத் தொகுதி

## தற்போதைய சட்டமன்ற உறுப்பினர்

2013 ஆம் நடைபெற்ற மத்திய பிரதேச சட்டமன்ற பொதுத் தேர்தலில் இந்திய தேசிய காங்கிரஸ் கட்சியைச் சேர்ந்த *சத்யதேவ் கட்டாரி* வெற்றி பெற்றார். மத்தியபிரதேச சட்டமன்ற எதிர்க்கட்சித் தலைவராக தேர்ந்தெடுக்கப்பட்ட சத்யதேவ் நுரையீரல் புற்றுநோய் காரணமாக மும்பை தனியார் மருத்துவமனையில் அனுமதிக்கப்பட்டு 2016 ஆம் ஆண்டு அக்டோபர் மாதம் 21 ஆம் தேதி சிகிச்சை பலனின்றி மரணமடைந்தார். எனவே காலியாக இருந்த அட்டேர் தொகுதிக்கு இடைத்தேர்தல் அறிவிக்கப்பட்டு சத்யதேவ் கட்டாரியின் மகன் *ஹேமந்த் கட்டாரி* இந்திய தேசிய காங்கிரஸ் கட்சி சார்பில் போட்டியிட்டு வெற்றி பெற்று தற்போதைய உறுப்பினராக இருக்கிறார்.
# பி. திருமாறன்

**பெ. திருமாறன்** (இறப்பு 20 மார்ச் 2005) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். 1980 ஆம் ஆண்டு நடந்த சட்டமன்றத் தேர்தலில், ஆலங்குடித் தொகுதியிலிருந்து, அண்ணா திராவிட முன்னேற்றக் கழக வேட்பாளராகப் போட்டியிட்டு, தமிழ்நாட்டுச் சட்டமன்றத்திற்குத் தேர்ந்தெடுக்கப்பட்டார்.
# எல். எம். மில்னி-தாம்சன்

**எல். எம். மில்னி-தாம்சன்** (*Louis Melville Milne-Thomson*, 1 மே 1891 – 21 ஆகத்து 1974) ஆங்கிலேய கணிதவியலாளரும், நூலாசிரியரும் ஆவார். இவர் பயன்பாட்டுக் கணிதத்தில் பல நூல்களை எழுதியுள்ளார். மில்னி-தாம்சன் வட்டத் தேற்றம் உட்படப் பல கணிதத் தேற்றங்களை இயற்றியுள்ளார்.  
குலோனல் அலெக்சாண்டர், மில்னி தாம்சன் என்பவருக்கும் இவாமேரி மில்னி என்பவருக்கும் 1891 ஆம் ஆண்டு மே மாதம் 1 ஆம் தேதி இங்கிலாந்தில் பிறந்தவர் மில்னி தாம்சன். பிரிஸ்டலில் உள்ள கிளிப்டன் கல்லூரியில் தனது மூன்று வருட கல்லூரி படிப்பை தொடர்ந்தார். மில்னி தாம்சன் உதவித்தொகையுடன் கேம்ப்ரிட்ஜ் இல் பார்ப்பபஸ் கிறிஸ்டி. கல்லூரியில் 1909 இல் பயின்றார். 1913 இல் முதல் வகுப்பில் தேர்ச்சி பெற்றார். அதனால் ரேங்க்லர் என்ற பட்டத்தை பெற்றார்.
# என். எஸ். ராஜ்குமார் மன்றாடியார்

**என். எஸ். ராஜ்குமார் மன்றாடியார்** (N. S. Rajkumar Manraadiar) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1996 ஆம் ஆண்டு தேர்தலில் காங்கேயம் சட்டமன்றத் தொகுதியிலிருந்து, திராவிட முன்னேற்றக் கழகத்தின் வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# சந்தேரி சட்டமன்றத் தொகுதி

**சந்தேரி (சட்டமன்றத் தொகுதி)** (*Chanderi Assembly constituency*, தொகுதி எண்:33) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span>இத்தொகுதி அசோக்நகர் மாவட்டத்தில் அமைந்துள்ளது. இத்தொகுதி 2008 ஆம் ஆண்டு தொகுதி மறுசீரமைப்பிற்குப் பின் உருவாக்கப்பட்டதாகும்.
# சந்தேரி சட்டமன்றத் தொகுதி

## தற்போதைய சட்டமன்ற உறுப்பினர்

2013, மத்தியப் பிரதேச மாநில சட்டமன்றப் பொதுத்தேர்தலில் இந்திய தேசிய காங்கிரஸ் கட்சி சார்பில் *கோபால் சிங் சவுகான் ஜாகிராஜா* என்பவர் சந்தேரி சட்டமன்றத் தொகுதியில் போட்டியிட்டு வெற்றி பெற்றார். அவர் இத்தொகுதியின் தற்போதைய சட்டமன்ற உறுப்பினராக உள்ளார்.
# குப்பம் ஆறு

**குப்பம் நதி** என்பது இந்தியாவின் கேரள மாநிலத்தின் கண்ணூர் மாவட்டத்தில் தலிபார்ம்பாவில் அமைந்துள்ள ஒரு ஆறாகும். இந்த ஆறு இறுதியில் அரபிக் கடலில் கலக்கிறது. இந்த ஆறு தலிபாரம்பா நகரத்தை ஒட்டிய ஏழு சிறு குன்றுகளால் சூழப்பட்ட குப்பம் என்ற இடத்தை கடந்து பாய்கிறது.
# குப்பம் ஆறு

## தோற்றம்

குப்பம் ஆறு மேற்குத் தொடர்ச்சி மலையில், கேரள - கர்நாடக எல்லையில் உருவானது. இது கூவேரி நகரிலிருந்து சுமார் 15 கி.மீ. தொலைவில் உள்ள தேரண்டி, சிறியூர், பச்செனி, ஐரிங்கல், குப்பம், பட்டுவாம், பாயங்காடி, மாத்தல் ஆகியவற்றின் வழியாக பாய்ந்து இறுதியில் அரபிக் கடலில் கலக்கிறது. குப்பம் ஆறு பாயங்காடியில் பாயங்காடி ஆறு என்று அறியப்படுகிறது. இதன் மொத்த நீளம் 50 கி.மீ. ஆகும். குட்டிகோல் ஆற்றின் ஒரு கிளை நதி கவின் முனாம்புவில் குப்பம் ஆற்றில் இணைகிறது. சுமார் 2 கி.மீ. தொலைவில் உள்ள தலிபரம்பாவிலிருந்து. வனப்பகுதியின் படிநில்காடு என்ற இடத்தில் தோன்றி வலப்பட்டணம் ஆற்றானது கிட்டத்தட்ட ஒரு இரயில் வரி தண்டவாளம் போன்று பக்கத்திலேயே பாய்கிறது .
# குப்பம் ஆறு

## குப்பம் கிராமம்

பண்டைய காலங்களில், குப்பம் கிராமமானது முக்கிய வணிக மையமாக இருந்தது, ஆற்றில் பயணிக்க இங்கு பல படகுகள் இருந்தன.
# குப்பம் ஆறு

## துணை ஆறுகள்

குப்பம் ஆறு சிரியோடட், குட்டிகோல்புழா, முக்கதுடு, அலகுத்துத்தொடு மற்றும் பாகுதுபுழா போன்ற துணை ஆறுகளைக் கொண்டுள்ளது.
# குப்பம் ஆறு

## ஏழு குன்றுகள்

குப்பம் நதியில் இருந்து பார்க்கப்படும் ஏழு மலைகள் இப்பகுதியில் அழகாக காட்சியளிக்கின்றன
# குப்பம் ஆறு

## குப்பம் நதியில் உள்ள கோயில்கள்

குப்பம் ஆற்றின் கரையில் பட்டால் ஸ்ரீ முத்தப்பன் மடபுரா உள்ளது, மேலும் ஜும்மனஸஜிதானது ஆற்றின் மறுபக்கத்தில் குமாம் பாலம் அருகே அமைந்துள்ளது. ஆற்றின் வடபகுதி பரியாசம் பஞ்சாயத்திலும் தென் பகுதி தலிபர்பா நகராட்சிப்பகுதியிலும் உள்ளது. முந்தைய காலங்களில் குவைவரி முதல் பாயங்காடி வரை, பராசினிடவுடனும், பாலியபட்டம் வழியாக பயணிகள் படகுச் சேவை இருந்தது. குப்பம் பணப் பயிர்களுக்கு ஒரு பெரும் சந்தையாக இருந்தது, பொருட்களின் சேமிப்பிற்காக பெரிய கிடங்குகளும் இருந்தன. மிளகு, முந்திரி, அரிக்குனுட் போன்ற உள்ளூர் பண்டங்கள் தினந்தோறும் வணிகத்தில் கையாளப்பட்டன.
# குப்பம் ஆறு

## குப்பம் நதி மீது பாலங்கள்

இந்த ஆற்றின் மீதுள்ள பாலம் வழியாக தேசிய நெடுஞ்சாலை 17 செல்கிறது. இன்னொரு பாலமானது மாநில நெடுஞ்சாலைக்கு உரியதாக பாயங்காடியில் ஆற்றின் குறுக்கே உள்ளது
# முங்காவ்லி (சட்டமன்றத் தொகுதி)

**முங்காவ்லி சட்டமன்றத் தொகுதி** (*Mungaoli Assembly constituency*, இந்தி: *मुंगावली विधान सभा निर्वाचन क्षेत्र*) இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி அசோக்நகர் மாவட்டத்தில் அமைந்துள்ளது. குனா மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 34 ஆகும்.
# முங்காவ்லி (சட்டமன்றத் தொகுதி)

## தற்போதைய சட்டமன்ற உறுப்பினர்

2013, மத்திய பிரதேச மாநில சட்டமன்றப் பொதுத்தேர்தலில் இந்திய தேசிய காங்கிரஸ் கட்சி சார்பில் *மகேந்திர சிங் காலுகேடா* என்பவர் முங்காவ்லி சட்டமன்றத் தொகுதியில் போட்யிட்டு வெற்றி பெற்றார். இத்தொகுதியின் தற்போதைய சட்டமன்ற உறுப்பினராக 2020ஆம் ஆண்டு நடைபெற்ற இடைத்தேர்தலில் வெற்றிபெற்ற பாரதிய ஜனதா கட்சியைச் சேர்ந்த *பிருஜேந்திர சிங் யாதவ்* உள்ளார்.
# அடையாள ஆவணம்

**அடையாள ஆவணம்** (identity document) என அழைக்கப்படுவது ஆவணம் ஒரு நபரின் அடையாளத்தை நிரூபிப்பதற்கு பயன்படுத்தப்படும் ஆவணம் ஆகும். ஒரு சிறிய, நிலையான கடன் அட்டை அளவு வடிவத்தில் வழங்கப்படுகிறது. பொதுவாக அடையாள அட்டையை (ஐசி, ஐடி கார்ட், சிட்டிசன் அட்டை) சில நாடுகள் முறையான அடையாள ஆவணங்களாக வெளியிடுகின்றன, மற்றவர்களுக்கே தெரியாத ஆவணங்களைப் பயன்படுத்தி அடையாள சரிபார்ப்பு தேவைப்படலாம். ஒரு நபரின் புகைப்படத்தை அடையாள ஆவணத்தில் சேர்க்கும்போது, புகைப்பட அடையாளம் என அழைக்கப்படுகிறது.
# அடையாள ஆவணம்

## அடையாள ஆவணத்தின் வகைகள்

ஒரு முறையான அடையாள ஆவணமின்றி இல்லாத நிலையில், ஓட்டுநர் உரிமம் பல நாடுகளில் அடையாளச் சரிபார்ப்புக்காக ஏற்றுக்கொள்ளப்படலாம். சில நாடுகளில் டிரைவர் உரிமங்களை அடையாள ஆவணமாக ஏற்றுகொள்வதில்லை, ஏனெனில் அந்த நாடுகளில் அவர்கள் ஆவணங்கள் காலாவதியாகியோ, பழைய அல்லது எளிதில் யாரேனும் கையாளப்பட கூடியதாக இருக்கலாம். பெரும்பாலான நாடுகளில் கடவுச்சீட்டுகள் ஒரு அடையாளமாக ஆவணமாக ஏற்றுக்கொள்ளப்படுகின்றன.
சில நாடுகளில் அவர்களின் வசிப்பிட அனுமதி இல்லை என்றால் எப்போதுமே ஒரு அடையாள ஆவணத்தை வைத்திருக்க வேண்டும். பல நாடுகளில் வெளிநாட்டவர்கள் ஒரு கடவுச்சீட்டு அல்லது எந்த நேரத்திலும் கிடைக்கும் தங்கள் நாட்டில் உள்ள ஒரு தேசிய அடையாள அட்டையை வைத்திருக்க வேண்டும்,
# அடையாள ஆவணம்

## அடையாள ஆவணத்தின் அமைப்பு

ஒரு நபரை பெரும்பாலும் தரவுத்தளம் தரவுகளில் உள்ள விபரங்களின் அடிப்படையில் அந்நபரை இணைக்க பயன்படுத்தப்படுகிறது. உடைமையும், புகைப்படமும் அந்நபரை ஆவணங்களுடன் இணைக்க பயன்படுத்தப்படுகிறது. அடையாள ஆவணத்திர்க்கும், தகவல்தள தரவுகளின் இடையேயான இணைப்பானது வயது, பெயர், பிறந்த தேதி, முகவரி, பாலினம், குடியுரிமை மற்றும் பல. தனித்துவமான தேசிய அடையாள எண் போன்ற ஆவணத்தில் உள்ள தனிப்பட்ட தகவல்களை அடிப்படையாகக் கொண்டதாகவே அமையும். பல நாடுகளில் அடையாள எண், அட்டை எண், தேசிய அடையாளமாக மிகவும் பாதுகாப்பானதாக கருதப்படுகிறது, ஆனால் சில நாடுகளில் இத்தகைய எண்கள் இல்லை அல்லது அடையாள ஆவணங்களில் அவற்றை எழுதவில்லை.
# அடையாள ஆவணம்

## வரலாறு

கடவுச்சீட்டு ஒரு சட்டபூர்வமான அடையாள ஆவணம் எனக் கருதப்படுகிறது, இது *இங்கிலாந்தின் கிங் ஹென்றி வி பாதுகாப்பான நடத்துநர்கள் சட்டம் 1414* உடன் அறிமுகப்படுத்தப்பட்டது.
இதனால் அடுத்த 500 ஆண்டுகளுக்கும், முதல் உலகப் போரின் பொழுதும் பெரும்பாலான மக்களுக்கு ஒரு அடையாள ஆவணம் கிடையாது மேலும் தேவைப்படாத ஒன்றாக இருந்தது.  
அடையாள அட்டைகளின் வடிவம் மற்றும் அளவு 1985 ஆம் ஆண்டில் ISO / IEC 7810 மூலம் தரநிலையாக்கப்பட்டன. சில நவீன அடையாள ஆவணங்கள் நுண்ணறி அட்டைகள், சிக்கலான-ஃபார்ஜ் உட்பொதிக்கப்பட்ட ஒருங்கிணைந்த சுற்றமைப்பு உட்பட 1988 இல் ISO / IEC 7816 தரநிலைப்படுத்தப்பட்டன. புதிய தொழில்நுட்பங்கள் அடையாள அட்டைகளில் உயிரியளவியல் முறைகள் புகைப்படம், முகம், கை அல்லது கருவிழி அளவீடுகள், அல்லது கை ரேகைகள் போன்றவற்றைகளை உள்ளடக்கியதாக வடிவமைக்கப்படுகிறது. பெல்ஜியம், குரோஷியா, எஸ்தோனியா, பின்லாந்து, குவாதமாலா, எதியோப்பியா, ஹாங்காங், மலேசியா, மொராக்கோ, போர்த்துக்கல் மற்றும் ஸ்பெயின், சுலோவாக்கியா போன்ற நாடுகளில் இவ்வகைப்பட்ட அடையாள ஆவணங்கள் ஏற்கனவே நடைமுறையில் உள்ளன.
# டிஸ்பிராக்சியா

**பேச்சு, ஒலி ஒழுங்கின்மை** *(disparaxia)* என்பது ஒரு குழந்தை,தன்னுடைய அன்றாட செயல்பாடுகளில் ஈடுபட முடியாமலோ,அல்லது கடினமாக உணர்ந்தாலோ,குதித்தல்,தெளிவாக பேசாதிருத்தல்,பென்சிலை சரிவர பிடிக்க இயலாமை போன்றவை இருந்தால் அக்குழந்தைக்குப் பேச்சு,ஒலி ஒழுங்கின்மை உள்ளது எனலாம்.  
இது தசைத்தளர்வோ அல்லது குறைந்த அறிவாற்றலோ போன்ற அறிகுறி இல்லை.இது ஒரு மூளை சார்ந்த நிலை, உடல் இயக்கச் செயல்பாடுகளை மூளையின் செயல்பாடுகளோடு ஒருங்கிணைப்பதில் உள்ள சிக்கல் ஆகும்.  
இச்சிக்கலுக்கு வளர்ச்சி ஒருங்கிணப்பு ஒழுங்கின்மைகள், இயக்க உணர்தல் குறை, இயக்கத் திட்டமிடல் குறை, பேச்சுக் குழறல் போன்ற பெயர்களும் உண்டு.
# டிஸ்பிராக்சியா

### சிக்கல் காரணம்

மரபுவழி,நரம்புக்கலக் குறைபாடு,குறைந்த எடையாக இருப்பது, கருப்பையில் சாராய மிகை ஆகியன முதன்மையான காரணங்கள் ஆகும்.
# டிஸ்பிராக்சியா

### அறிகுறி

மற்ற குழந்தை போல் பந்து எறிதல்,மூன்று சக்கரவண்டி ஓட்டுதல் போன்ற செயல்களை செய்வதில் சிரமம், புதிர் விளையாட்டு, வீடு கட்டுதல் ,பொம்மை விளையாட்டில் பங்கேற்பதில் சிரமம்.  
##### களைதல்
பேச்சு மருத்துவம், இயன்மருத்துவம், செயல் மருத்துவம், தனிமுறைக் கலவி ஆகியவற்றின் வழியாகப் பயிற்சி அளித்து இச்சிக்கல் நீக்கப்படுகிறது.
# நீனா குப்தா (கணிதவியல் அறிஞர்)

**நீனா குப்தா** (*Neena Gupta*) (கணிதவியல் அறிஞர்) கொல்கத்தாவின் இந்திய புள்ளிவிவர கழகத்தின் புள்ளிவிவரம் மற்றும் கணிதப் பிரிவில் பேராசிரியராக உள்ளார். பரிமாற்ற அல்ஜீப்ரா மற்றும் பாரிய இயற்கணித வடிவியல் துறையில் மிகுந்த ஆர்வம் கொண்டிருந்தார்..
# நீனா குப்தா (கணிதவியல் அறிஞர்)

## வாழ்க்கை

குப்தா, இந்திய புள்ளிவிவர கழகத்தின் வருகை தரும் பேராசிரியராகவும், டாட்டா அடிப்படை ஆராய்ச்சி கழகதின் பார்வையாளராக இருந்தார். அறிவியல் மற்றும் தொழில்நுட்பத் துறையில் இந்தியாவின் மிக உயர்ந்த கௌரவமான கணித அறிவியல் பிரிவில் (2019) அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நாகர் விருது பெற்றுள்ளார். 2022 இல் இவருக்கு ஐசிடிபி இராமானுஜன் பரிசு வழங்கப்பட்டது. இந்தியாவிலிருந்து இந்த விருதைப் பெற்ற இரண்டாவது பெண் இவர்.  
2006 ஆம் ஆண்டு பெத்யூன் கல்லூரியில் கணிதத்தில் பட்டம் பெற்றார். 2008 ஆம் ஆண்டில் இந்திய புள்ளிவிவர கழகத்திலிருந்து கணிதத்தில் முதுகலை பட்டம் பெற்றார். பிறகு, பேராசிரியர் *அமர்த்தியா குமார் தத்தா*வின் வழிகாட்டுதலின் கீழ், தனது விஞ்ஞான இயற்கணித வடிவியலில் 2011 ஆம் ஆண்டு முனைவர் பட்டம் பெற்றார். குப்தா 2014 ஆம் ஆண்டில் ZariskiCancellation Problem தொடர்பான நேர்மறையான தன்மையை முன்மொழிந்தமைக்கு இந்திய தேசிய விஞ்ஞான கழகத்தின் இளம் விஞ்ஞானி விருது பெற்றார். இவரது கடின உழைப்பிற்கு 2013 ஆம் ஆண்டில் டாட்டா அடிப்படை ஆராய்ச்சி கழகத்தின் முன்னாள் மாணவர் சங்க தொடக்க விழாவில் சரஸ்வதி சிவ்ஸிக் பதக்கம் பெற்றார்.
# பிரமனூர்

**பிரமனூர்** (பிரமனூர்/ பிராமனூர்) என்பது இந்தியாவின், தமிழ்நாடு மாநிலத்தில், சிவகங்கை மாவட்டம், திருப்புவனம் ஊராட்சி ஒன்றியத்தில் உள்ள ஒரு கிராமம் ஆகும். பண்டைய கைலாச நாதர் கோவில், இந்தக் கிராமத்தில் அமைந்துள்ளது.
# பிரமனூர்

## பெயர்காரணம்

கைலாச மலையிலிருந்து கொண்டு வந்த லிங்கத்தை பிரம்மா இவ்விடத்தில் வைத்து பூசித்தார். சிவபெருமானிடம் பிரம்மா வேண்டிய படி, இத்தலத்திற்கு *பிரமனூர்* என்று அழைக்கப்படுகிறது.
# பிரமனூர்

## அருகிலுள்ள நகரங்கள்

- திருப்புவனம் (5&nbsp;km)
- மதுரை (23&nbsp;km)
- சிவகங்கை (24.3&nbsp;km)
- மானாமதுரை(25.2&nbsp;km).
# பிரமனூர்

## திருப்புவனம் ஒன்றியத்தில் உள்ள மற்ற கிராமங்கள்

- திருப்புவனம்
- அச்சங்குளம்
- அல்லிநகரம்
- செல்லப்பனேந்தல்
- இலந்தங்குளம்
- K.பேத்தனேந்தல்
# குதிர்

**குதிர்** *(granary)* என்பது ஒரு கொட்டிலில் அமைந்த பொருள் தேக்கும் அறை. தேக்கும் பொருள் கதிரடித்த கூலமாகவோ கால்நடைகளுக்கான தீவனமாகவோ அமையலாம். பண்டைய அல்லது முதனிலைக் குதிர்கள் மட்கலங்களாகவே அமைந்தன. தேக்கும் உண்வை எலிகளிடம் இருந்து காக்க, குதிர்கள் தரைக்கு மேலே கட்டப்படுகின்றன.  
**குதிரிடல்** (ஆங்கிலம்-granary,bunkering) என்பது வேளாண்மையில் பயன்படுத்தப்படும் முதன்மை வாய்ந்த தேக்குதல் செயல்முறையாகும். நெடுங்காலமாகவே மனிதன் தனது எதிர்காலத்தேவைக்காக, விளைந்த கூலங்களைத் தேக்கிவைக்க இம்முறை பயன்படுகிறது.  
பைஞ்சுதை, கரி போன்றவற்றையும் பேரளவில் குதிர்களில் தேக்கி வைப்பதற்குக் குதிரிடல் என்று பெயர்.தமிழகத்தின் ஊர்ப்புறங்களில் உள்ள குதிர்கள் மரம், மண், செங்கல் ஆகியவற்றினைக் கொண்டு சிறுஅளவில் உருவாக்கப்பட்டவை ஆகும். இக்குதிர்கள் பெரிய அளவுகளில், பல பயன்களுக்குப் பயன்படுகின்றன.
# குதிர்

## முதனிலைக் குதிர்கள்

கூலங்கள் பேரளவில் பண்டைய காலத்தில் இருந்தே தேக்கப்பட்டுவருகின்றன. The oldest granaries yet found date back to 9500 BC கூலத் தேக்கம் யோர்தான் சமவெளியில் பானை தோன்றுவதற்கு முந்தைய புதிய கற்காலத்தில் கண்டறியப்பட்டுள்ளது. முதல் தேக்கங்கள் விடுகளுக்குந்டுவே அமைந்திருந்தன. அவை கிமு 8500 வாக்கில் வீட்டுக்குள் தனி அறையில் தேக்கப்பட்டுள்ளன. தமிழ்நாட்டின் சிலபகுதிகளில் 'இருவாசல்' என்ற பெயரும் இதற்க்கு உண்டு. மேலும் கீழும் இரண்டு வாசல் உள்ளதால் இப்பெயர் காரணமாக இருக்கலாம்.
# குதிர்

## முதனிலைக் குதிர்கள்

### பயன்பாடு

- கூலங்களை (தானியங்களை ) அறுவடைக்காலங்களின் போது எடுத்து வந்து குதிலின் மேல்பக்கம் உள்ள பெரும் துவாரம் வழியாக கொட்டிவிடுவர்.
- தேவைப்படும் காலங்களில் தரையளவில் உள்ள கீழ்க்கதவைத் திறந்து தேவையான அளவுக்குக் கூலங்களை (தானியங்களை )எடுத்துவிட்டு மூடிவிடுவர்.
- இடையில் கூல அளவை பார்ப்பதற்கு நடுத்துவாரக் கதவு ஒன்றும் உண்டு.
# தூவானம் அருவி

**தூவானம் அருவி** (*Thuvanam Waterfalls*) கேரள மாநிலத்தின் சின்னார் கானுயிர்க் காப்பகத்தில் அமைந்துள்ளது . இந்த அருவியானது உடுமலைப்பேட்டை மற்றும் மறையூரை இணைக்கும் நெடுஞ்சாலையில் இருந்து பார்த்தால் தெரியும்.  
மலையேறுவதற்கு இந்த அருவி ஒரு பொருத்தமான இடமாகக் கருதப்படுகிறது. மூணார் நகரத்திலிருந்து 60 கிலோமீட்டர் தொலைவில் இது அமைந்துள்ளது.  
சின்னார் சரணாலயத்திற்கு மிகவும் உட்புறமாக தூவானம் அருவி அமைந்திருக்கின்றது. எனவே அருவிக்கு செல்லும் வழிகளிலெல்லாம் கேரளாவின் மற்ற பகுதிகளில் காண முடியாத வன விலங்குகள் மற்றும் வனத் தாவரங்கள் முதலியவற்றை இரசிப்பதற்கு சிறந்த இடமாக இச்சரணாலயம் திகழ்கிறது.
# சியோப்பூர் சட்டமன்றத் தொகுதி

**சியோப்பூர் (சட்டமன்றத் தொகுதி)** (*Sheopur Assembly constituency*, தொகுதி எண்:1) என்பது இந்தியாவின் மையநிலப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span>இத்தொகுதி சியோப்பூர் மாவட்டத்தில் அமைந்துள்ளது.